Datum: 5. 4. 2024

Odgovor na vprašanje je bil objavljen tudi na Portalu javnih naročil.

VPRAŠANJE:Datum prejema: 02.04.2024 13:21

V razpisni dokumentaciji imate navedeno: V primeru, da se bo obdelava odpadkov izvajala izven meja Republike Slovenije, bo moral izbrani izvajalec pridobiti vsa potrebna dovoljenja in listine v skladu z Uredbo (ES) št. 1013/2006 o pošiljkah odpadkov v roku 30 (trideset) koledarskih dni od sklenitve okvirnega sporazuma in jih predložiti naročniku ter pričeti z obdelavo produkta. V primeru, navedenem v drugem odstavku te točke, mora biti izvajalec za prvi prevzem in nadaljnjo obdelavo produkta, ki dnevno nastaja v obratu MBO RCERO Ljubljana, pripravljen najkasneje v osmih (8) dneh od dneva predložitve Soglasja za večkratno pošiljanje odpadkov na predelavo med državami članicami Evropske skupnosti in potrditve ustreznosti predloženih dovoljenj in listin s strani naročnika; naročnik se zavezuje, da bo potrdil prejete dokumente najkasneje v roku treh delovnih dni od prejem Naročnika pozivamo, da podaljša rok za pridobitev soglasja za čezmejno premeščanje odpadka. V Sloveniji prostih kapacitet za obdelavo odpadka 19 06 04 ni, kar pomeni, da bo moral potencialni ponudnik pridobiti dovoljenje za čezmejno premeščanje odpadka 19 06 04. Ker pridobivanje dovoljenja traja minimalno tri mesece je 30 dnevni rok prekratek, zato naročnika pozivamo, da neobvezujoče podpiše prijavne obrazce za pripravo vloge za izdajo soglasja za čezmejno premeščanje odpadka 19 06 04, da se lahko začne s pridobivanjem soglasja takoj, hkrati pa podaljša rok za pridobitev na vsaj tri mesece.

ODGOVOR:

Naročnik podaljšuje rok pridobitev soglasja za čezmejno premeščanje odpadka, in sicer na maksimalno 60 (šestdeset) koledarskih dni od sklenitve okvirnega sporazuma. Drugi odstavek 2.3. točke razpisne dokumentacije (Začetek odvoza produkta) se po spremembi glasi: »*V primeru, da se bo obdelava odpadkov izvajala izven meja Republike Slovenije, bo moral izbrani izvajalec pridobiti vsa potrebna dovoljenja in listine v skladu z Uredbo (ES) št. 1013/2006 o pošiljkah odpadkov v roku 60 (šestdeset) koledarskih dni od sklenitve okvirnega sporazuma in jih predložiti naročniku ter pričeti z obdelavo produkta.«*

V skladu z navedeno spremembo se ustrezno spremeni tudi rok, ki je naveden v šestem odstavku 3.2.2.1. točke razpisne dokumentacije (Dovoljenja) in rok, ki je naveden v drugem odstavku 10. člena osnutka okvirnega sporazuma. Navedeno spremembo bo naročnik upošteval pri pripravi in sklenitvi okvirnega sporazuma z izbranim ponudnikom.

Naročnik bo neobvezujoče podpisal prijavne obrazce za pripravo vloge za izdajo soglasja za čezmejno premeščanje odpadka 19 06 04, kot je predlagal gospodarski subjekt.